《郊庙歌辞。享太庙乐章。钧天舞》
唐代·佚名

承天抚箓，纂圣登皇。遐清万宇，仰协三光。

功成日用，道济时康。仰图载永，宝历斯昌。

日月扬晖，烟云烂色。河岳修贡，神祇效职。

舜风攸偃，尧曦先就。睿感通寰，孝思浃宙。

奉扬先德，虔遵曩狩。展义天扃，飞英云岫。

化逸王表，神凝帝先。乘云厌俗，驭日登玄。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。